<classify> Mwandishi Wetu -Itilima IMEELEZWA kata za Nkuyu na Nkoma, Wilaya ya Itilima mkoaniSimiyu, zinaongoza kuwa na matukio makubwa ya ukatili wa kijinsia. Chanzo kikubwa kinatajwa kuwa ni baadhi ya viongozi wasiasa na wakazi wa kata hizo, kuwaficha wahusika wa matukio ya ukatili. Hayo yalisemwa jana na baadhi ya maofisa watendaji wa katahizo, wakati wa warsha ya siku moja iliyoratibiwa na asasi isiyo ya kiserikaliya Kawiye Social Development Foundation KASODEFO. Warsha hiyo ilikuwa na lengo la kuwakutanisha wadauwanaohusika na udhibiti wa ukatili wa kijinsia dhidi ya watoto na wanawake. Watendaji hao, walisema baadhi ya madiwani na wananchiwenyewe wamekuwa chanzo cha ongezeko la vitendo vya ukatili wa wanawake nawatoto kutokana na wao kuwaficha watuhumiwa kwa hofu ya kupoteza kura zaopamoja na kuvunja undugu baina yao. Wazawa waishio hukowengi wana mfumo dume, sambamba na baadhi ya viongozi wa siasa ambaotuliwategemea wawe mstari wa mbelekutusaidia dhidi ya ukatili huu, hali ipo tofauti, baadhi yao wamekuwawanasababisha kuongezeka mambo hayo kwa kuyakumbatia. Kata yetu ipo pembezoni kabisa na mji na tumepakana naHifadhi ya Taifa ya Serengeti, watu wanashindwa kujichanganya, wengi hawanaelimu ya namna ya kukabiliana na changamoto za ukatili wa kijinsia, hata vyombovya habari kufika kule ni ngumu, alisema Ofisa Mtendaji wa Kata ya Ikindilo, AlphoncinaRusasa. Mwanasheria wa Wilaya ya Itilima, Joshua Shayo, alisemavitendo vya ukatili kwa wanawake naunyanyasaji wa watoto wa kike, haviruhusiwi na atakayebainika atashtakiwa kwamujibu wa sheria. Jamii zetu zimekuwa zikifumbia macho matatizo haya,yanatokea, kibaya wanayachukulia kama fursa ya kujipatia fedha au mali,alisema. Mrakibu Mwandamizi wa Polisi, John Chale, alisema awalimatukio yalikuwa mengi, lakini kadiri siku zinavyokwenda yanapungua. Alisema jamii inamila na desturi ambazo wamezigeuza kama imani ambazo zinakinzana na sheria zanchi. Mkurugenzi wa taasisi ya Kasodefo, Ezekiel Kasanga, alisematayari wameunda kamati ya ulinzi na usalama ya mtoto na mwanamke, lengo likiwani kuwakutanisha wadau wanaohusika na udhibitiwa ukatili wa kijinsia dhidi ya watoto. Mkurugenzi Mtendaji wa Halmashauri ya Wilaya ya Itilima,Elizabeth Gumbo, alisema mwaka 201920,wametenga Sh milioni 2.4 kwa kamati mbalimbali za kudhibiti ukatili dhidi yawanawake na watoto.  <topic>: KIMATAIFA 